<classify> Ofisa Habari wa Shirikisho la Soka Tanzania TFF, Alfred Lucas alisema jana kuwa uamuzi huo unalenga kuipa nafasi Yanga ishiriki vyema katika michuano inayowakabili. Lucas alisema fomu kwa wagombea mbalimbali ambazo awali ilikuwa zianze kutolewa leo, sasa zitaanza kutolewa Mei 25.Utaratibu zaidi kuhusiana na uchaguzi huo tutautoa baadaye leo jana, alisema Lucas, ingawa hadi tunaenda mitamboni alikuwa bado hajatangaza utaratibu huo.Awali jana, Bodi ya wadhamini ya Yanga ilipeleka ombi TFF kutaka uchaguzi huo usogezwe mbele kwa sababu Yanga yenye makao yake makuu katika makutano ya mitaa ya Jangwani na Twiga, Kariakoo jijini Dar es Salaam ipo katika mashindano makubwa kwa sasa.Taarifa kwa vyombo vya habari iliyotolewa na Katibu Mkuu wa Yanga, Baraka Deusdedit, ilisema Bodi hiyo iliona siku 14 zinatosha kukamilisha mchakato wa uchaguzi badala ya siku 33 zilizopangwa na TFF.Katika taarifa ya Deusdedit, mapendekezo yaliyoko katika barua ya bodi hiyo ya Yanga, waliomba fomu za uchaguzi zianze kutolewa Mei 27, na kurejeshwa Mei 29, mwaka huu na kampeni zianze Juni mosi na uchaguzi Juni 5.Bodi hiyo ilisema imefikia uamuzi huo kwa manufaa ya timu, ambayo ina michuano mikubwa mitatu ya Ligi Kuu Tanzania Kara, Kombe la Shirikisho FA na Kombe la Shirikisho la Soka Afrika CAF CC.  <topic>: michezo 